[pic] | KOMISIJA EVROPSKIH SKUPNOSTI |

Bruselj, 12.3.2007

COM(2007) 102 konč.

2005/0037A (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES glede

skupnega stališča, ki ga je Svet sprejel v zvezi s sprejetjem Sklepa Evropskega parlamenta in Sveta o vzpostavitvi posebnega programa „Boj proti nasilju (DAPHNE III)“ za obdobje 2007–2013 v okviru splošnega programa „Temeljne pravice in pravosodje“

2005/0037A (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES glede

skupnega stališča, ki ga je Svet sprejel v zvezi s sprejetjem Sklepa Evropskega parlamenta in Sveta o vzpostavitvi posebnega programa „Boj proti nasilju (DAPHNE III)“ za obdobje 2007–2013 v okviru splošnega programa „Temeljne pravice in pravosodje“

1. OZADJE

Datum predložitve predloga EP in Svetu (dokument COM([2006]) [230] konč. – [2005]/[037A]COD): | 24. maj 2006 (predlog, spremenjen zaradi ločitve programov „Boj proti nasilju (Daphne III)“ ter „Preprečevanje uporabe drog in obveščanje o drogah“) |

Datum mnenja Evropskega ekonomsko-socialnega odbora: | 19. januar 2006 |

Datum mnenja Evropskega parlamenta, prva obravnava: | 5. september 2006 |

Datum sprejetja skupnega stališča: | 5. marec 2007 |

2. CILJ PREDLOGA KOMISIJE

DAPHNE III je program financiranja, ki za obdobje 2007–2013 razpolaga s 116,85 milijona EUR in katerega cilji so:

preprečevanje in boj proti vsem oblikam nasilja, ki se pojavlja na javnem ali zasebnem področju, nad otroki, mladimi in ženskami, z uvedbo preventivnih ukrepov ter zagotavljanjem pomoči žrtvam in ogroženim skupinam;

spodbujanje nadnacionalnih dejavnosti z namenom vzpostavitve multidisciplinarnih mrež, zagotavljanja razvoja znanja, osveščanja javnosti o nasilju, proučevanja z nasiljem povezanih pojavov, iskanja prvotnih razlogov za nasilje na vseh ravneh skupnosti in boja proti njim.

3. PRIPOMBE NA SKUPNO STALIŠČE

Skupno stališče Sveta ohranja bistvo prvotnega predloga Komisije in upošteva glavne predloge sprememb, ki jih je Evropski parlament sprejel na prvi obravnavi.

Parlament, Svet in Komisija so z medsebojnimi razpravami dosegli kompromisno besedilo, ki je osnova za skupno stališče Sveta. Temeljne razlike med skupnim stališčem na eni strani in prvotnim predlogom Komisije na drugi so naslednje:

Programa „DAPHNE III“ ter „PREPREČEVANJE UPORABE DROG IN OBVEŠČANJE O DROGAH“ sta ločena. (To ločitev je v svojem spremenjenem predlogu z dne 24. maja 2006 predlagala ravno Komisija.)

Člena 2 in 3: splošni in posebni cilji programa so bili preoblikovani zaradi večje jasnosti.

Člen 4(b): predlog posebnega projekta bo upravičen do financiranja, če bo vključeval vsaj dve državi članici (namesto 3 držav članic v prvotnem predlogu Komisije).

Člen 4(d): Izrecna omemba Evropske federacije za pogrešane in spolno zlorabljene otroke z namenom, da bi se ji dodelilo subvencijo za delovanje, je bila črtana.

Člen 10: kar zadeva komitologijo, kompromisno besedilo ohranja sistem dveh odborov (upravni odbor za sprejetje letnega programa dela in svetovalni odbor za druga vprašanja), medtem ko je bil v prvotnem predlogu Komisije predviden le en svetovalni odbor.

Evropski parlament in Svet v svoji izjavi pozivata Komisijo, da prouči možnosti pobude za evropsko leto proti nasilju nad otroki, mladimi in ženskami.

Upoštevani so bili tudi drugi predlogi sprememb Parlamenta v zvezi z redakcijskimi spremembami za izboljšavo besedila.

4. SKLEPNA UGOTOVITEV

Komisija sprejme skupno stališče, ki upošteva bistvene elemente njenega prvotnega predloga, ki je bil spremenjen dne 24. maja 2006, in glavne predloge sprememb, ki jih je sprejel Evropski parlament.